OČKO  3/2018  - marec
mesačník pre nevidiacich a slabozrakých Nitrianskeho regiónu. S podporou Mesta Nitra vydala SINA Nitra n.o. a ZO ÚNSS Nitra, Nedbalova 540/17, 949 11 Nitra 
0911/328 921, 0911/328922, hovoriaciweb@gmail.com
O b s a h
Raňajky na Jozefa s Ivanom ............................................	1
Stretnutie s Qardom .........................................................	1
Poďakovali sme Helene Brezovskej .................................	1
Otestujte si nové kompenzačné pomôcky .......................	2
BILLA – nákupný asistent už funguje ...............................	3
Prosba o poukázanie 2 %.................................................	3
Listujeme v 1. čísle časopisu Dúha ..................................	3
Ako dopadli prvé tohtoročné akcie....................................	4
Zapojte sa do klubových aktivít.........................................	4

Raňajky na Jozefa s Ivanom
V pondelok 19. marca o 8:00 privítame v našom stredisku na Nedbalovej ul. osobnosť Starého divadla Karola Spišiaka v Nitre - Ivana Gontka. Porozprávame sa s ním o práci i o živote. Tešíme sa na Vašu účasť a prosím – NALAČNO! 

Stretnutie s Qardom
Qarďáci Vás pozývajú v sobotu 10. marca o 10:00 hod. na stredisko SINA Nitra n.o., kde bude – ako vždy – dobrá nálada. Pokiaľ sa slniečko rozohreje k slušnému výkonu, možno príde rad aj na ruské kolky. 

Poďakovali sme Helene Brezovskej
Pri požičiavaní si zvukových kníh už pani Helenu Brezovskú v hudobnom oddelení Krajskej knižnice nezastihnete. Od 1. marca si už „užíva“ zaslúžený dôchodok.  Za 18 rokov práce v knižnici pre nás pripravila desiatky hudobno-literárnych pásiem, besied so zaujímavými  ľuďmi, ale aj akcií s vôňou Vianoc. Naša trojčlenná delegácia sa s ňou v mene našich členov rozlúčila v stredu 21. februára: „Helenka, ďakujeme za Tvoju oduševnenú prácu a priateľstvo, ktoré si nám pre- ukazovala pri každej návšteve knižnice. Želáme Ti veľa zdravia a množstvo krásnych chvíľ v ďalšom živote.“ Po p. Brezovskej do hudobného oddelenia nastúpila Mgr. Alexandra Ladunová, ktorej želáme, nech ju práca a spolupráca s nami teší.  

Otestujte si nové kompenzačné pomôcky
Na Krajskom stredisku ÚNSS v Nitre si môžete prísť tento mesiac odskúšať nové pomôcky:
1.	Elektronickú čítaciu lupu stolovú ACUITY  
2.	Elektronickú čítaciu lupu prenosnú Explore HD8 
3.	Elektronickú čítaciu lupu prenosnú LOOKY HD10
4.	Prenosné digitálne čítacie zariadenie s hlasovým výstupom Adaptech textReado 
Klientské dni v Nitre sú každý pondelok (8:00 – 12:00) a štvrtok (8:00 – 15:00), alebo sa môžete objednať na tel. číslach 037/7418 115; Mgr. Petra Ajdariová 0905 469 649; Mgr. Erika Šodorová 0911 636 421; Mgr. Martina Ivaničová 0949 272 205. 

1		2		    3 			4

BILLA – nákupný asistent už funguje
Vo štvrtok 15. februára 2018 bol v Bille v OC Mlyny uvedený do praxe program Nákupný asistent. O nákupného asistenta môžete požiadať pri pokladni pri vstupe do predajne bez toho, že by ste sa museli niečím preukazovať.  Vyškolený pracovník s Vami prejde celú prevádzku podľa Vášho želania. Vyhľadá požadovaný tovar, prečíta informácie a údaje, ktoré sami prečítať nedokážete, pomôže pri platení a vyvedie Vás bezpečne z predajne. POZOR! Ďalej už nie. Využívajme túto službu, aby sme o ňu vlastným nezáujmom neprišli. 

Prosba o poukázanie 2% z daní
Nechceme Vás unavovať opakovaním toho, čo už ste čítali, len prikladáme „Vyhlásenie“ pre fyzické osoby, ktoré v čase vydania úvodného dvojčísla bolo možné vypísať len ručne a takéto kópie sme nechceli distribuovať. ĎAKUJEME. 

Listujeme v prvom tohtoročnom čísle časopisu Dúha
Slepecké trapasy? Kto ich nepozná? Prvá tohtoročná Dúha vám prináša novú čitateľskú súťaž. A nielen to! V tradičných rubrikách si prečítate o tom, čo sa udialo okolo nás, čo nás čaká v najbližšom období, čo je dobré vedieť o nových právnych predpisoch, či o novinkách v sortimente kompenza- čných pomôcok. Pripravili sme pre Vás rozhovor s psycho-
terapeutkou Brigitou Trimajovou. Dozviete sa aj o príprave nových pracovníkov pre výučbu sebaobsluhy, prečítate si príbeh Márie Rajtárovej zo Žiliny (pochádza od nás z Topoľčianok) a tiež to, ako Ondrej Rosík otestoval pomoc národného dopravcu nevidiacim pri cestovaní vlakom. A kto by chcel podľa postupu Evy Vilímovej vykúzliť a vyskúšať krásnu brošňu v tvare pavúčika, nech sa páči. V Dúhe sa taktiež dočítate o mládežníckom tábore v Nemecku. 
(Podľa www.unss.sk)
Ako dopadli prvé tohtoročné akcie
Na fašiangovom posedení sa nás stretlo takmer 40. Na svoje si prišla duša aj telo. Deväť vzoriek súťažilo o víťazstvo v 2 kategóriách – fánky a šišky. Súťaž bola anonymná až do rozlepenia obálky s číslom. Aviváže za 1. miesta si odniesli Zuzana Fábryová a Helena Šabíková. V súťaži o najlepší fašiangový žart najviac bodov získala Anička Vöröšová. A to sa deň pred akciou ponosovala, že súťažiť nebude, pretože nič nevie. A ako sme sa nasmiali!

Monika Kukučková nám 3. marca predstavila nielen misky Tupperware. Nešlo len o misky, ale aj o pomôcky do kuchyne. Ako napr. schránka na pečivo, v ktorej nemusíme chlieb prechovávať v mikroténových vreckách, uzavretá miska, do ktorej si dáme ovocie či zeleninu, niekoľkokrát potiahneme páčku a máme chutný šalát. Iné nádobky zase umožňujú zaliať cestoviny, alebo ryžu horúcou vodou a mikrovlnná rúra ich dovarí. Či špeciálna forma na pečenie v mikrovlnke alebo pevná cestovná fľaša.  Najväčší záujem však bol o misky. Výrobky sú síce drahšie, ale keď sa vystihne akcia – a tie bývajú pomerne často – ceny sú prijateľné. Akcie môžeme sledovať na stránke www.tupperware.sk a následne cez p. Kukučkovú objednať. Už len dodáme, že sa nás stretlo 12, každý si niečo objednal aj keď nemusel a z ochutnávok sme sa najedli tak, že sme sa zaobišli bez obeda.      
   
Zapojte sa do klubových aktivít v SINA Nitra, n.o.
Skúšky skupiny súboru RADOSŤ - Každý pondelok o 9:30 hod.
Tvorivé dielne krúžku RADKA - Každý štvrtok o 9:30 hod. 
Tréningy tanečného súboru OČKO - Každý utorok 15:30 hod. 
Tréningy aplikovaného stolného tenisu – Piatky nepravidelne 

Očko 3/2018 – spracoval Josef Zbranek